Vangwa-sleep: Borgaansoek duur Maandag voortDie borgtogaansoek van die polisiebeamptes wat verdink word van die moord op ŉ Mosambiekse taxibestuurder wat agter ŉ polisievoertuig aangesleep is, is Vrydag in die Benoni-landdroshof tot Maandag uitgestel. Daar is aanvanklik berig dat agt beamptes vir die moord op die taxibestuurder, Mido Macia (27), aangekla word, maar ŉ negende verdagte is Vrydag in hegtenis geneem. Al die beamptes het Vrydag onskuldig op die aanklagte teen hulle gepleit. Macia is verlede Dinsdagaand dood in ŉ sel by die Daveyton-polisiestasie aangetref ná ŉ onderonsie met die polisie. Macia word die naweek in Mosambiek begrawe. Die polisiebeamptes, wat nou geïdentifiseer kan word, is Thamsanqa Ncema (35), Meshack Malele (45), Motome Walter Ramatlou (37), Percy Mnisi (26), Bongumusa Mdluli (25), Sipho Ngobeni (30), Lungisa Ewababa (31), Bongani Kolisi (27) en Linda Sololo (56).